เหมราชขายหุ้นกู้1.6พันล้านจ่ายดอกเบี้ย4.50-6.50%ต่อปี
เหมราช-ไมเนอร์จ่อขายหุ้นกู้วงเงิน 3.6 พันล้านตุนเงินทำธุรกิจ
11 พ.ค. 2553

เหมราช-ไมเนอร์จ่อขายหุ้นกู้วงเงิน 3.6 พันล้านตุนเงินทำธุรกิจ
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เปิดเผยว่า บริษัทเหมราชพัฒนาที่ดิน  ได้ยื่นแบบแสดงรายการข้อมูลเพื่อเสนอขายหุ้นกู้ให้กับนักลงทุนสถาบันและนักลงทุนรายใหญ่วงเงิน รวม 1,650 ล้านบาท ซึ่งการขายหุ้นกู้รอบนี้เป็นการขายหุ้นกู้เพื่อระดมเงินเป็นครั้งที่ 3 ของปีแล้ว
ทั้งนี้ หุ้นกู้ชุดแรกวงเงิน 150 ล้านบาทอายุ 3ปี จ่ายดอกเบี้ยให้กับนักลงทุนในอัตรา 4.50% ส่วนหุ้นกู้ชุดที่ 2 วงเงิน1,500 ล้านบาท อายุ 5ปี โดยปีที่1ถึง3จ่ายดอกเบี้ย 4.90% ปีที่ 4จ่ายดอกเบี้ย 5.80%และปีที่ 5 จ่ายดอกเบี้ย 6.50 % 
อย่างไรก็ตาม หุ้นกู้ของเหมราชได้ได้รับอันดับความน่าเชื่อถือจากทริสเรตติ้งที่ระดับ A-แน้วโน้มเชิงลบโดยจะเปิดให้จองซื้อระหว่างวันที่ 24-25 พ.ค.นี้
นอกจากนี้ บริษัทไมเนอร์ อินเตอร์เนชั่นแนล (MINT)ก็รายงานก.ล.ต.ว่าจะออกหุ้นกู้วงเงิน 2,0000 ล้านบาท 
ทั้งนี้ วัตถุประสงค์ของการระดมเงินด้วยการออกหุ้นกู้ครั้งนี้ของทั้ง 2 บริษัทเพื่อนำเงินไปใช้เป็นทุนหมุนเวียนและชำระหนี้เงินกู้ที่ครบกำหนด